google/wiki40b huggingface dataset:
Sea Cruise

«Sea Cruise» er en amerikansk rock and roll-sang skrevet og sunget av Huey «Piano» Smith.

Norsk versjon

Eldar Vågan har skrevet en norsk tekst. Den norske tittelen er «Harry Hoover». Sangen ble utgitt av Vazelina Bilopphøggers på LP-platen Fem fyrer med ved (Slagerfabrikken/Opal SLP 99004) i 1984. Den er også med på 12" maxisinglen Vazelina Bilopphøggers Maxi-medley (Slagerfabrikken S12 45009) samme år.
Djurö

Djurö er et tettsted og en øy i Värmdö kommune i Stockholms län i landskapet Uppland i Sverige. I 2010 hadde tettstedet 967 innbyggere.
Torynorrhina rufoscutella

Utseende

En middelsstor (ca. 30 millimeter), nokså bred, blank gullbasse. Scutellum er rødlig. "Snuten" er avrundet uten horn eller tenner. 
Beina er mørke.

Utbredelse

Arten lever i Vietnam.
Paul Bley

Bakgrunn: Barndom og ungdomsår

Paul Bley begynte som barn med fiolin (1938) og så med piano (1940). Han var allerede som elleveåring ferdig med sin musikalske utdannelse i 1944 ved McGill Conservatory.
I 1946 grunnla han ditt første band. I 1948 ble han i fødebyen  Montreal kjent med Oscar Peterson, og gjennom ham ble han introdusert med jazz. Bley ledet Montreal Jazz Workshop, som tiltrakk seg besøk av musikere som Charlie Parker og Sonny Rollins.
I 1950 flyttet Bley til New York, der han studerte ved Juilliard School of Music til 1954. I studietiden fortsatte Bley å opptre, og dro på turneer med Art Blakey, Louis Armstrong og andre.

Arbeid med andre musikere

Han beskjeftiget seg med Lennie Tristanos konsept og fikk i 1953 hjelp av Charles Mingus til å utgi sitt debutalbum. I tillegg til på egen hånd å være en markant og kreativ musiker, har han samarbeidet med mange viktige musikere på avgjørende tidspunkt i deres karrierer.
I 1957 spilte han med Don Cherry og Ornette Coleman i California.
Tidlig på 1960-tallet var han med i Jimmy Giuffre 3, en trio med klarinett, piano og bass, med bassisten Steve Swallow. Det stillferdige uttrykket i denne musikken kan lett føre til at man overser dens sterke grad av nyskaping. I tillegg til å presentere komposisjoner av Carla Bley, utviklet gruppa seg mot fri improvisasjon.
I 1964 var Bley med på å danne Jazz Composers Guild  – en kooperativ organisasjon som brakte mange av de mest radikale musikerne i New York sammen.

Bruk av synthesizer

Bley hadde lenge vært interessert i å utvide sitt musikalske repertoar ved å ta i bruk ukonvensjonelle lyder, som for eksempel å spille direkte på pianostrengene. Det var derfor naturlig at han ble interessert i nye muligheter som åpnet seg på slutten av 1960-årene gjennom utviklingen av elektroniske instrumenter. Han var en pioner i bruk av Moog synthesizere, da han første gang brukte dem i en konsert. Dette førte til en periode med Bley-Peacock Synthesizer Show, en gruppe hvor han arbeidet med låtskriveren Annette Peacock på bass og vokal.
Etter hvert returnerte han til å fokusere på solopiano.

Annet

I løpet av 1970-årene var Bley ansvarlig for et multimedia-initiativ, Improvising Arts Inc, som gav ut LP-er som dokumenterte tidlige grupper med både Ornette Coleman og solo-piano innspillinger med Sun Ra og videoer.
Zakučac vannkraftverk

Zakučac vannkraftverk er en demning med et vannkraftverk i Cetina-elva i Kroatia. Installert total vannkrafteffekt er 486 MW, fordelt på 4 turbiner. Det ligger nær byen Omiš.
Jew Watch

Jew Watch er en nettside som mener at de kartlegger jødenes påvirking og eierskap over massemedier, finansinstitusjoner og underholdningsindustri, særlig i USA. De opererer også med en oversikt over hvilke skuespillere som er jødiske eller har jødisk opphav i amerkansk filmindustri. Nettsiden er av flere blitt beskyldt for å drive antisemittistisk virksomhet. De blir av mange definert som en hatside.
Nettstedet hevder videre blant annet at Terrorangrepet 11. september 2001 var «en jødisk hat-svindel», at Sovjetunionen var jødestyrt og at jøder styrer store tvangsprostitusjonsnettverk.
Siden drives av Frank Weltner fra St. Louis. Weltner har blitt beskyldt for å være med i den rasistiske organisasjonen National Alliance. Selv avviser Weltner anklagene.
Jew Watch fikk noe oppmerksomhet i media etter at de hadde manipulert Google slik at de fikk første treff på søkestrengen «Jew».
Ignacio Allende

Biografi

I 1806 begynte han å gå inn for muligheten for meksikansk uavhengighet fra Spania. Allende begynte å støtte den meksikanske underjordiske uavhengighetsbevegelsen. Han ble til slutt invitert av ordføreren i Querétaro, Miguel Domínguez, og hans hustru Josefa Ortiz de Domínguez til å diskutere videre planer for uavhengighet i deres hjem. Det var under et av disse møtene at Allende for første gang møtte den meksikanske presten og opprøreren Miguel Hidalgo y Costilla og hans kaptein Juan Aldama i den revolusjonære hæren.
Han deltok på flere hemmelige møter som ble organisert av opprøreren Josefa Ortiz de Dominguez, der muligheten for et uavhengig Ny-Spania ble diskutert. Han kjempet sammen med Miguel Hidalgo i den første fasen av den meksikanske uavhengighetskrigen i 1810.
Allende ble tatt i et bakholdsangrep og satt i fangenskap av den spanske kolonimakten, og han ble tatt med til byen Chihuahua, der han ble tiltalt for oppvigleri og høyforræderi mot Spania. Han ble henrettet ved skyting den 26. juni 1811. Liket hans ble halshugget og hodet tatt med til Alhóndiga de Granaditas, der det ble vist frem for publikum til skrekk og advarsel.
I 1824 ble hans levninger gravlagt i krypten, som ble forbeholdt visekonger og presidenter i katedralen i Mexico by. Levningene hans ble i 1925 begravd under El Ángel de la Independencia.

Ettermæle

Allende er nasjonalhelt i Mexico. En rekke steder er oppkalt etter ham, blant annet kommunen Allende og byen San Miguel de Allende i delstaten Guanajuato, og kommunen Allende i Chihuahua, samt administrasjonsenteret Valle de Allende.
Rocky Balboa

Handling

Rocky Balboa har vært pensjonert fra boksing i en tjue års tid. Han har mistet sin kone i kreft og eier nå en italiensk restaurant.
En stor TV-kanal setter opp en computer, programmert til å simulere en virtuell boksekamp mellom den tidligere og nåværende tungvekstmesteren: Rocky Balboa vs. Mason "The Line" Dixon. Når eks-mester Rocky får med seg TV-attraksjonen, opplever han at lysten til å bokse vekkes til live igjen. Han bestemmer seg for å delta i en regional konkurranse, men blir snart avbrutt av en større utfordring. Dixons manager utfordrer Rocky Balboa, til å gå i ringen i ringen på virkelig vis, mot den nåværende mesteren. 
En vanskelig avgjørelse må tas. Hvor forsvarlig er det, å risikere både fysikk og psyke, i en høyprofilert oppvisningskamp mot en langt yngre motstander? 
For Rocky handler det om å få dekket to grunnleggende behov: Å stilne sin indre uro. Og vise for seg selv og andre at han fortsatt kan.
VM i fotball for kvinner 1999 kvalifisering

Kvalifiseringen til VM i fotball for kvinner 1999 hadde 67 deltakende land som kjempet om 15 plasser (USA var garantert plass som vertsnasjon). Antallet deltakere var økt med fire lag fra sist VM. Plassene var fordelt mellom verdensdelene slik:
Afrika (CAF): 2 plasser (én plass mer enn i 1995).
Asia (AFC): 3 plasser (én plass mer enn i 1995).
Europa (UEFA): 6 plasser (to plasser mer enn i 1995).
Nord- og Mellom-Amerika og De karibiske øyer (CONCACAF): 1 plass.
Sør-Amerika (CONMEBOL): 1 plass.
Oseania (OFC): 1 plass.
I tillegg ville to lag i de to amerikanske gruppene, et fra hvert forbund, møtes til kvalifisering for den sisteplassen.

Afrika

De to finalistene i Afrikamesterskapet kvalifiserte seg til VM. De to finalistene var
 Nigeria og
  Ghana. Dette var Nigerias tredje og Ghanas første VM.

Asia

Plassene var forutbestemt å gå til de to finalistene i Asiamesterskapet i 1997 og til bronsefinalevinneren.
 
 Kina og
  Nord-Korea var finalistene, mens 
 Japan vant bronsefinalen.

Dette var Kinas og Japans tredje og Nord-Koreas første VM.

Nord- og Mellomamerika og De karibiske øyer

Vinneren av CONCACAFs Nordamerikamesterskap var sikret plass i VM. Nummer to skulle spille mot nummer to i CONMEBOLs Sør-Amerikamesterskap. Vinneren av Nordamerikamesterskapet ble 
 Canada.

Det var Canadas andre VM.

Sør-Amerika

Vinneren av CONMEBOLs Sør-Amerikamesterskap var sikret plass i VM. Nummer to skulle spille mot nummer to i CONCACAFs Nordamerikamesterskap. Vinneren av Sør-Amerikamesterskapet ble 
 Brasil.

Det var Brasils tredje VM.

Omspillet

Nummer to i CONCACAFs Nordamerikamesterskap møtte nummer to i CONMEBOLs Sør-Amerikamesterskap til kamp om den sisteplassen:
 Mexico slo  Argentina 6-3 over to kamper.

Det var Mexicos første VM.

Oseania

Vinneren av Oseaniamesterskapet 1998 var sikret plass i VM. Vinneren var 
 Australia.

Det var Australias andre VM.
Ilmenitt

Ilmenitt (FeTiO₃) (titanjernstein) er et mineral som ofte danner metalliske, sorte korn i mange magmatiske bergarter.
Norge har de største ilmenittreservene i Europa og blant de største i hele verden.
Titania A/S bryter seks millioner tonn ilmenitt årlig i Egersundfeltet på Hauge i Dalane. Malmen videreforedles til titanoksid ved Kronos Titan i Fredrikstad.

Ilmenitt på månen

Ilmenitt er funnet i månesteiner. I 2005 brukte NASA Hubble Space Telescope for å lokalisere potensielt ilmenitt-rike lokaliteter. Mineralet vil kunne være viktig for en eventuell månebase fordi ilmenitt ville være en kilde for jern og titan til bygging av konstruksjoner og essensiell oksygenekstraksjon.
Sagaen om øyrbyggene

Sagaen om øyrbyggene eller Eyrbyggja saga / Øyrbyggja saga (norrønt Eyrbyggja saga, egentlig Þórsnesinga, Eyrbyggja ok Álptfirðinga saga) er en islendingesaga fra 1200-tallet. Historien foregår ved Breiðafjörður og Snæfellsnes fra ca. 880 til 1031 og handler om uenighet mellom personer og slekter i landnåmstiden. Sagaen har blitt beskrevet som en god kulturhistorisk kilde og «författarens kunskaper, saklighet og berättarglädje ger den detaljrika sagan en viss intensitet».
Sagaen tar opp i seg historien om Styrbjørn Sterke, som også er kjent fra Styrbjarnar þáttr Svíakappa. Den følger tre slekter, fra Torsnes, Eyrbygg og Alptafjord. Øyrbyggjenes viktigste motstander var Snorre Gode, som døde i 1031. «Eyrbyggja er [Snorres] saga fremfor andre; efter Snorre og ikke efter 'mændene på Eyr' burde sagaen ha været kaldt. Den tegner ham klart; og interessen samler sig om ham.» Sagaen inneholder noen overnaturlige elementer, som en spøkelseshistorie.
Det eldste kjente håndskriftet til sagaen var Vatnshyrna, men flere andre håndskriftere finnes også. Det er en viss uenighet om dateringen av sagaen: Finnur Jónsson mente at den var skrevet før 1200, mens andre mener at den bygger på Laksdøla saga, og derfor må være yngre enn 1240. Sagaen har en episodisk form som kan tyde på at den bygger på eldre muntlig tradisjon.
Sagaen er oversatt til bokmål som Eyrbyggja saga i 1926, og som Sagaen om Øyrbyggjene i 1953, begge oversettelsene ved Sigurd Angell Wiik. Den er oversatt til nynorsk som Soga om øyrbyggjene av Jakob Sverdrup i 1912 og som Soga om øyrbyggjerne av Jostein Høgetveit i 1939. Siste oversettelse av Arnhild Mindrebø som Sagaen om øyrbyggene i fembindsverket Islendingesagaene, 2014.
Kolasib (distrikt)

Demografi

Ved folketellingen i 2011 var det 83 054 innbyggere i distriktet, mot 65 960 i 2001. Den urbane befolkningen utgjør 56,22 % av befolkningen.
Barn i alderen 0 til 6 år utgjorde 15,29 % i 2011 mot 16,02 % i 2001. Antallet jenter i den alderen per tusen gutter er 987 i 2011 mot 973 i 2001.
Haier

Beskrivelse

I motsetning til de fleste andre virveldyr er ikke haiene avhengige av et indre skjelett hva feste av muskelsegmentene langs kroppen angår. Istedenfor fungerer den tøffe og seige huden deres som et ytre skjelett og festepunkt for svømmemusklene. Like under overflaten, som er dekket av utallige små hudtenner, har de en tykk hud som blant annet består av et komplekst nettverk av elastiske kollagenfibre som krysser hverandre på skrå i et tett rutemønster. Dette nettverket danner et «korsett» som svømmemusklene er festet til. Ved at musklene er festet direkte til et seigt og panseraktig skinn, fungerer huden som et ytre skjelett. Fra et mekanisk perspektiv er dette et veldig effektivt arrangement. Kollagenfibrene oppfører seg også som gummistrikker og lagrer energien haiene bruker for å bevege halen fra side til side, og bidrar på denne måten til å spare energi. Hvor seig og sterk huden deres er kan bevitnes når enkelte dyr skylles opp på stranden ved flo og blir oppdaget som et potensielt gratismåltid av landlevende rovdyr. Selv hyener, som er utstyrt med meget kraftige kjever, kan ha store problemer med å bite gjennom huden. Hvalhaiens hud kan bli opptil 10 cm tykk og er dermed den tykkeste huden av alle dyr.
Tenner blir skiftet ut i stort tempo livet igjennom, og deres utforming varierer alt etter valg av føde. Noen er skarpe og skjærende som på hvithaien, andre spisse og relativt tynne for å fange sleip fisk og blekksprut, og atter andre tykke og butte for å knuse skalldyr o.l. Noen haiearter bytter ut så mange som 30 000 tenner i løpet av livet.
De mangler gjellelokk og utstyrt med fem til sju gjellespalter. Hos noen kan de to bakerste parene være nærmest sammenvokst, så det ser ut som de bare har fire gjellespalter. Regelen er at de også har et sprøytehull (spirakel), en rest etter en tidligere gjellespalte som ble værende ved etter at gjellebuen den tilhørte, inngikk i ernæringens tjeneste som en del av kjeveapparatet. Men det er langt fra alle haier som følger denne regelen, særlig blant hurtigsvømmende og pelagiske arter.
Haier har indre befruktning.

Adferd

Mange haier er rovgriske jegere. Disse har typisk spiss snute og munnen plassert på undersiden av hodet. Er munnen plassert fremme, er det vanligvis snakk om enten filterspisere, som brugde og hvalhai, eller arter som livnærer seg gjennom bakholdsangrep, for eksempel havengler.
Haiene renholder havet, ettersom de sluker avfall og svakere dyr. På grunn av et svært effektivt immunsystem er haier svært motstandsdyktige overfor kreft og infeksjoner. Men de er likevel ikke uten trusler. De formerer seg ganske langsomt, og bestander har derfor liten evne til å øke hvis de blir redusert.
Norgesmesterskapet i boksing 1971

Norgesmesterskapet i boksing 1971 ble arrangert 28. februar i Kristiansand.
Kongepokalen ble vunnet av Ketil Hodne. 
Forbundspokalen ble vunnet av Bjørn Rudi.
Beste klubb ble AIK Lund.
Tetropium

Utseende

Små til middelsstore (9-20 millimeter), avlange, brune til svarte trebukker med forholdsvis korte antenner. Hodet er skrått fremoverrettet, fasettøynene forholdsvis store og nyreformede. Antennene er maksimalt to tredjedeler så lange som kroppen. Pronotum har jevnt rundede sider og er moderat hvelvet. Dekkvingene har fine lengderibber. Beina er nokså korte.

Levevis

De fleste av disse billene har larver i død ved av bartrær. De voksne billene er gjerne nattaktive og besøker ikke blomster.

Utbredelse

Slekten er vidt utbredt i Holarktis, i Amerika sør til Honduras.
1. november

Navnedag

Veslemøy, Vetle
Rolfstorp

Rolfstorp er et tettsted i Varberg kommune i Hallands län i Halland i Sverige. I 2010 hadde tettstedet 513 innbyggere.
Mofjorden

Mofjorden er en fjord i Modalen kommune i Hordaland. Den er rundt syv kilometer lang, og går i nordøstlig retning fra Mostraumen til kommunesenteret Mo i fjordbotnen. Mofjorden er en fortsettelse av Romarheimsfjorden, som slutter ved Mostraumen, som er 600 meter lang og bare 50 meter bred.
Riksvei 569 går langs vestsida av fjorden, som med unntak av fjordbotnen stort sett er ubebodd. Moelva munner ut innerst i fjorden.
Mofjorden var tidligere innsjøen Movatnet som var forbundet med Romarheimsfjorden av en kort elv gjennom et eid av sand og grus. Båter ble dradd på land over eidet mellom fjorden og innsjøen, mens det var mulig å gå ned elven med liten båt og liten last. Under en flom i november 1743 grov elven seg ned slik at sjøvannet trengte inn i Movatnet ved høyvann og strømmet ut ved fjære sjø. Mostraumen ble etterhvert dypere av vannstrømmen og rensket opp slik at større båter kunne gå inn i fjorden til Mo. I 1872 ble det mudret enn renne gjennom Mostraumen og 1886 ble steiner sprengt bort, etter dette kunne dampbåten gå straumen ved flo sjø. I 1913 ble straumen senket til 3,5 meters dyp slik at dampbåten kunne gå trygt også ved lavvann, dette arbeidet kostet 117.000 kroner. Movatnet var trolig flere meter høyere enn Mofjorden er i dag. I kalde vintre legger isen seg på Romarheimsfjorden og Mofjorden, dampbåten måtte da legge til ved iskanten og bygdefolket måtte kjøre med slede å isen for å ekspedere varer.
Adidas Grand Prix

Adidas Grand Prix (tidligere Reebok Grand Prix) er et årlig friidrettsstevne som arrangeres på Icahn Stadium i New York i USA. Stevnet var tidligere en del av IAAF Grand Prix, og har siden 2010 vært en del av Diamond League.
Det første Adidas Grand Prix ble arrangert i 2007.
Andreas Thorkildsen har mesterskapsrekorden i spydkast, med 87,02 meter, satt i 2010.
Naoki Hommachi

Karriere

Naoki Hommachi startet sin profesjonelle karriere i JEF United Ichihara i 1991. Han har også spilt for Montedio Yamagata.
Dag Hammarskjölds minnested

Dag Hammarskjölds minnested (Dag Hammarskjöld Memorial Crash Site) markerer stedet hvor daværende og FNs andre generalsekretær Dag Hammarskjöld (1953–1961) ble drept 17. september 1961 under oppdrag for Republikken Kongo (nå Den demokratiske republikken Kongo). Stedet ligger 10 km. fra Ndola i kobberbeltet i Zambia. Minnesmerket ble satt på UNECOs tentative liste over verdensarvsteder den 11. juni 1997.

Minnestedet

Stedet er erklært som et nasjonalmonument, et historisk landmerke. I 1964 ble "Dag Hammarskjoeld Foundation Committee" dannet for å forsikre at den store statsmanns minne ikke skulle bli glemt. På stedet er det bygget en åttekantet bygning med store vindusflater. Trevirket ibygningen er en rødfarget tresort, "Mninga". Bygget rommer et museum, offisielt åpnet i 1981. Museet inneholder rester etter den tragiske ulykken og annet materiale, bøker om Dag Hammarskjölds liv og hans rolle i FN.Det er blitt bygget vei frem til stedet og minnesmerket ble bygget etter at Zambia ble uavhengig i 1964.
Siah Bisheh vannkraftverk

Siah Bisheh vannkraftverk er et pumpekraftverk ved landsbyen Kandovan langt nord i Iran, i fylket Chalus. Det ligger plassert 125 km nord for Teheran, ved elva Chalus. Denne korte elva renner nordover fra Elbruz-fjellene, med start 50 km rett nord for hovedstaden, og har utløp i Det kaspiske hav ved byen Chalus. Kraftverket har gjennomgått byggearbeider og utvidelser siden 1996. Installert vannkrafteffekt er 1 140 MW.
Det er et såkalt pumpekraftverk med to reservoarer. Utbyggingen startet i 2003, etter planlegging og prosjektering helt siden 1970. Øvre dam ligger i en øvre V-dal, og er en steinfyllingsdam med betongoverflate, 85 m høy og 438 m lang. Reservoaret er på 3,5 mill m³. Nedre dam er også en steinfyllingsdam med betongoverflate beliggende 500 meter nedenfor der Chalus-elva møter Garmrudbar-elva, og 101,5 m høy of 332 m lang, med et reservoar på 3,6 mill m³.
Conn Smythe Trophy

Conn Smythe Trophy  er den årlige prisen som deles ut til den mest verdifulle spilleren i den nordamerikanske ishockeyligaen NHL under sluttspillet om Stanley Cup. Vinneren kåres gjennom avstemning blant ishockeyjournalistene i deres forening Professional Hockey Writers' Association.
Trofeet er oppkalt etter Conn Smythe (1895–1980), eieren av Toronto Maple Leafs.
Aliveri oljekraftverk

Aliveri oljekraftverk er et kombinert gasskraftverk og oljekraftverk ved Aliveribukta i regionen Evboia i Hellas. Det har en installert produksjonskapasitet på 300 MW fordelt på 2 like store blokker / turbiner. Operatør er Public Power Corp. 
Anlegget ble utbygd i årene 1953–1969. Brenselstypen er tungolje. Opprinnelig ble det bygget ut som kullkraftverk med 4 km jernbanelinje fra kullgruvene i Agios Loukas, men i ettertid med kraftverket ombygd til oljefyring.
De totale CO2-utslippene i 2008 var ca. 1 104 800 tonn, mens det samme årets kvote var 0,89 mill tonn.
Smoke! Smoke! Smoke! (That Cigarette)

«Smoke! Smoke! Smoke! (That Cigarette)» er en amerikansk noveltysang i western swing-genren, skrevet av Merle Travis og Tex Williams, til Williams og hans talking blues-måte å synge på. Travis skrev mesteparten av sangen.
Sangen ble innspilkt 27. mars 1947 i Radio Recorders, Hollywood. Den ble produsert av Lee Gillette. Følgende musikere medvirket på innspillingen: Deuce Spriggens (kontrabass, harmonivokal), Larry «Pedro» DePaul (trekkspill), Johnny Weis (sologitar), Cactus Soldi, Rex Call og Harry Sims (feler), Ossie Godson (piano), Spike Featherstone (harpe), Joaquin «Joaquin» Murphey (steelgitar), Manny Klein (trompet), Smokey Rogers (gitar, harmonivokal) samt Muddy Berry (trommer)
Williams gjorde en stereofonisk nyinnspilling av sangen for Capitol. Den ble utgitt på albumet, Smoke! Smoke! Smoke! (1960).
Sangen kan høres i åpningen til filmen Thank You for Smoking (2006) samt i videospillet, L.A. Noire (2011), hvor handlingen fant sted i Los Angeles i slutten av 1940-årene. Coverversjoner har også blitt foretatt av Sammy Davis, Jr., Willie Nelson, Phil Harris, Jimmy Dean, Commander Cody, Asleep at the Wheel og andre.

Svensk versjon

Gusten har skrevet en svensk tekst. Den svenske tittelen er «Rök, rök, rök».

Innspilling

Bertil Englund. Utgitt på singlen Swedisc SWES 1051 i 1964.

Listeplasseringer

Den første versjonen til Williams lå som # 1 i seksten ikke-sammenhengende uker på Billboard Most Played Juke Box Folk Records-listen i 1947.
En coverversjon med Phil Harris lå på listen i 23 uker, ble en # 1-hit i august 1947 og forble på toppen av listen i seks uker.
The Ragpicker's Dream

The Ragpicker's Dream (Skrotplukkerens Drøm) er det tredje soloalbumet fra Mark Knopfler siden oppløsningen av rockegruppa Dire Straits i 1995. Det kom ut på Warner Bros. Records/WEA den 1. oktober i 2002. Han har med seg bl.a. keyboardisten Guy Fletcher fra Dire Straits. Albumet er preget av at Knopfler spiller mer på elektrisk sologitar enn på sin særegne akustiske gitar som tidligere, men han har den med. Stilmessig er albumet en videreføring fra hans forrige plate Sailing to Philadelphia i 2000 med innslag av folkrock, blues og tradisjonell jazz med bl.a. swing. Som med det forrige albumet Sailing to Philadelphia ble den første sangen, også denne gangen en mektig folkrockelåt, her «Why Aye Man», en radiohit i Norge.
Kvalifisering til Ishockey-VM 2000 (pulje A)

Kvalifisering til ishockey-VM 2000 pulje A−

Hovedkvalifiseringen ble avholdt i Storbritannia og Frankrike fra 11. til 14. november 1999. Fem plasser skulle fordeles mellom de tre beste nasjonene i VM 1999 pulje B (Storbritannia, Danmark og Kasakhstan) og de fem lavest plasserte nasjonene i A-VM 1999 (Latvia, Norge, Frankrike, Italia og Ukraina). De to beste lagene i hver gruppe kvalifiserte seg til A-VM 2000, mens den nest dårligste i hver gruppe skulle spille en avgjørende kamp om den siste plassen. Det dårligst plasserte laget i hver gruppe rykket ned til B-VM for 2001.
Teruo Iwamoto

Japans herrelandslag

Teruo Iwamoto spilte 9 landskamper for Japans herrelandslag.
.it

Bruk i domenehacking

Ettersom «it» også er et engelsk ord, og mange ord slutter på -it, så er .it ofte brukt i konstruksjon av domenenavn ved såkalt domenehacking.